**AGENȚIA PENTRU PROTECȚIA MEDIULUI DÂMBOVIȚA**

**DECIZIA ETAPEI DE ÎNCADRARE**

**(PROIECT)**

12.04.2023

Ca urmare a solicitării de emitere a acordului de mediu adresate de **ENGIE ROMANIA S.A. prin POWER GAS INTERNATIONAL S.R.L.**, cu sediul în mun. București, Bulevardul Mărășești, nr.4-6, înregistrată la sediul Agenției pentru Protecția Mediului (APM) Dâmbovița cu nr. 15846 din 25.10.2022, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 08.02.2024 că proiectul  ,,***Extindere conductă +branșament gaze naturale pentru Manea Vasileˮ***, propus a fi amplasat în com. Vulcana-Pandele, sat Toculești, str. Valea Sticlăriei, nr.9, jud. Dâmbovița, ***nu se supune evaluării impactului asupra mediului, nu se supune evaluării adecvate și nu se supune impactului asupra corpurilor de apă.***

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

1. ***Caracteristicile proiectelor***
2. *mărimea proiectului*

Pentru alimentarea cu gaze naturale a imobilului existent este necesară extinderea sistemului de distribuție pe ulița Sticlăriei, pâna în dreptul imobilului de la nr. 9 cu o conducta din PE 100 SDR11 Dn 90mm, având o lungime totală de 340,0 m (Dn 90mm L=298,0m si OL 3” = 42,00m) precum și realizarea unui branșament nou, individual, redusă presiune, din PE 100 SDR 11 Dn Dn 32mm, cu lungimea de 5,0 m și a unui P.R aferent.

Pe traseul rețelei de distributie gaze se impune realizarea unei supratraversări în zona cursului de apa existent(pârâu Vulcana):

|  | **Denumire** | **Lungime (m)** | **Coordonate Stereo 70**  **[ X; Y ]** |
| --- | --- | --- | --- |
|  | Traversari cu conducte de distributie gaze naturale |  |  |
| 1 | SRV - 1 - Supratraversare pârâu VULCANA  (afluent de dreapta al râului Ialomița)  cu conductă de distribuție gaze naturale propusă,  material OL ∅3'', amplasată pe exteriorul podului existent și montată aerian cu susținere în console | 31 | 530848.42, 391591.00 |

Supratraversarea se va realiza după cum urmează:

- montaj fiting de tranziție PEID/OL pentru a permite scoaterea din pământ a conductei și traversarea acesteia aerian în zona cursului de apă;

- montaj răsuflătoare în zona tranziției PEID, Dn63mm/OL ɸ2";

- realizare supratraversare cu conductă de gaze naturale medie presiune material oțel OL inclusiv coturi 90;

- montaj fiting de tranziție OL/PEID, pentru a permite îngroparea din pământ a conductelor după traversarea acesteia aerian în zona cursurilor de apă;

- montaj răsuflătoare în zona tranziției PEID, Dn 63/Ol ɸ2";

Lucrarea de supratraversare curs de apă necesară pentru extinderea rețelei de gaze naturale, se va amplasa amonte pe exteriorul podului existent cu montaj aerian și susținere în console fără să afecteze structura de rezistență a podului existent.

Nu se vor realiza lucrari de sapatură în imediata vecinatate a produrilor peste cursul de apă, menite sa afecteze structura de rezistenta a acestora.

Toate suprafețele afectate pe perioada lucrărilor vor fi aduse la starea inițială.

b) *cumularea cu alte proiecte:* nu este cazul;

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate; în faza de funcţionare se vor utiliza gazele naturale;

d) *producţia de deşeuri*: deşeurile generate atât în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada de execuţie, zgomotul va fi generat de utilajele şi mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) *riscul de accident, ţinându-se seama în special de substanţele şi de tehnologiile utilizate*: riscul de accident, pe perioada execuţiei lucrărilor este redus, deoarece nu se utilizează substanţe periculoase, iar alimentarea utilajelor cu carburanţi se face numai la staţiile autorizate; pentru perioada de funcţionare este prevăzută efectuarea de probe de presiune şi etanşeitate înainte de darea în funcţiune şi program de verificare periodică a traseului în perioada de exploatare.

***2. Localizarea proiectelor***

*2.1. utilizarea existentă a terenului*: terenul pe care se realizează proiectul se află în intravilanul comunei Vulcana Pandele, categoria de folosință căi de comunicații ;

2.2. *relativa abundenţă a resurselor naturale din zonă, calitatea şi capacitatea regenerativă a acestora*: nu este cazul;

2.3. *capacitatea de absorbţie a mediului, cu atenţie deosebită pentru*:

a) zonele umede: nu este cazul;

1. zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [57/2007](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii Apelor nr. [107/1996](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [930/2005](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

***3. Caracteristicile impactului potenţial:***

a) extinderea impactului: aria geografică şi numărul persoanelor afectate: nu este cazul;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local pe perioada execuţiei proiectului;

d) probabilitatea impactului: impact cu probabilitate redusă atât pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

* Proiectul propus nu intra sub incidenţa art. 28 din O.U.G. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările si completările ulterioare, amplasamentul propus nu se află în/sau vecinătatea unei arii naturale protejate sau alte habitate sensibile.
* Proiectul intră sub incidența art. 48 și 54 din Legea Apelor nr. 107/1996, cu modificările și completările ulterioare; conform adresei nr.5754/MS/04.12.2024, emisă de ADMINISTRAȚIA BAZINALĂ DE APĂ BUZĂU-IALOMIȚA, nu este necesară elaborarea SEICA deoarece realizarea proiectului nu conduce la deteriorări ale stării corpurilor de apă;

***Condiţiile de realizare a proiectului****:*

***Titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***
* ***Executarea lucrărilor se va face cu respectarea documentației tehnice depuse, a normativelor și prescriptiilor tehnice specifice;***
* ***Se vor respecta măsurile de reducere și protecție menționate în memoriul de prezentare referitoare la executarea lucrărilor, pentru realizarea proiectului în condiții de siguranță și cu impact minim posibil pe fiecare factor de mediu;***

- înainte de începerea lucrărilor, dacă este cazul, se vor anunţa firmele care au instalaţii în vederea identificării cablurilor şi altor instalaţii subterane, prin efectuarea de gropi de sondaj şi stabilirea poziţiei în vederea evitării deteriorării lor;

- se vor respecta normele tehnice privind distanţa de amplasare faţă de LEA sau priză de legătură la pământ a stâlpilor acesteia;

- se va verifica rezistenţa şi etanşeitatea conductei noi prin efectuarea probelor specifice înainte de branşare; se vor respecta distanţele faţă de zonele de locuit şi faţă de celelalte cabluri şi reţele existente în zonă, conform normativelor în vigoare ;

- se va ţine cont de soluţiile tehnice de execuţie pentru realizare, propuse de proiectant;

**Condiţii impuse pentru organizarea de şantier**:

* beneficiarul împreună cu executantul lucrării vor stabili traseul conductelor, marcându-se pe teren toate punctele de apropiere sau intersecţie a traseului lucrărilor proiectate cu reţelele sau construcţiile subterane existente şi se va asigura accesul la locuinţe;

- materialul excavat pentru realizarea şanţurilor se va depozita pe o singură parte şi va fi folosit ca material de umplutură; la terminarea lucrărilor terenul va fi readus la starea iniţială;

* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;

**Protecţia apelor**

Titularul are obligația respectării Avizului de gospodărire a apelor nr. 12 din 13.03.2024

- Beneficiarul este obligat sa obțină toate avizele, acordurile și autorizațiile prevăzute de legislație înainte de începerea execuției lucrărilor avizate prin prezentul aviz;

- Prezentul aviz de gospodărire a apelor nu se referă la partea de rezistență și stabilitate a lucrărilor;

- Lucrările prevăzute a se realiza în prezentul aviz vor respecta toate standardele de mediu în vederea protejării resurselor de apă;

- In cazul producerii unei poluări accidentale pe parcursul execuției lucrărilor se va anunța imediat Sistemul de Gospodărire a Apelor Dâmbovița;

- Prezentul aviz nu exclude obligația solicitării si obținerii și a celorlalte avize sau acorduri prevăzute de legislație;

- Sistemul de Gospodărire a Apelor Dâmbovița nu își asumă raspunderea în cazul unor pagube produse de eventuale avarii ale conductei, în cazul ruperii conductei din cauza unor eventuale ape mari înregistrate pe cursul de apă;

- Lucrările de constructii montaj vor fi executate în afara perioadelor de ape mari;

- Beneficiarul va lua toate masurile ce se impun pentru asigurarea amplasamentului împotriva inundațiilor;

- Nu se vor depozita în albia pârâului Vulcana materialele rezultate și folosite la execuție.

- După finalizarea și recepția lucrărilor prevăzute în prezentul Aviz, conform Legii Apelor 107/1996 cu modificările și completările ulterioare, art. 50, aln. 1 „punerea în funcțiune sau exploatarea acestor lucrări se face numai în baza Autorizației de gospodărire a apelor, emise de Administrația Națională „Apele Române” și unitățile aflate în subordine”;

- Beneficiarul și constructorul au obligația ca, pe parcursul execuției și exploatării, sa ia toate măsurile necesare pentru prevenirea poluării apelor subterane și de suprafață, revenindu-le obligația de a respecta integral prevederile prezentului aviz;

- Sistemul de Gospodărire a Apelor Dâmbovița nu este răspunzător pentru pagubele produse în caz de poluare accidentală generate de execuția lucrărilor. Beneficiarul prezentului aviz și constructorul obiectivului de investiție răspund pentru poluarea apelor subterane și de suprafață, suportând integral cheltuielile generate de poluarea produsă;

- Avizul de gospodărire a apelor este aviz conform și trebuie respectat ca atare de către beneficiar, proiectant și constructor;

- Avizul de gospodărire a apelor își pierde valabilitatea dupa 2 ani de la emitere, dacă execuția lucrărilor respective nu a început in acest interval, cu excepția cazului in care proiectul deține autorizație de construire aflată in termen de valabilitate. Posesorul avizului de gospodărire a apelor are obligația să anunțe emitentul, în scris, data de începere a execuției, cu 10 zile înainte de aceasta;

- In situația în care se vor modifica datele cuprinse în documentația tehnică care a stat la baza emiterii prezentului aviz, se va solicita emiterea unui nou aviz de gospodărire a apelor.

**Protecţia aerului**

- mijloacele de transport vor fi asigurate astfel încât să nu existe pierderi de material sau deşeuri în timpul transportului; autovehiculele vor avea inspecţia tehnică efectuată prin Staţii de Inspecţie Tehnică autorizate, în vederea reglementării din punct de vedere al emisiilor gazoase în atmosferă;

- se va întocmi şi respecta graficul de execuţie a lucrărilor cu luarea în consideraţie a condiţiilor locale şi a condiţiilor meteorologice;

**Protecția împotriva zgomotului**

- activitatea se va desfăşura după un program stabilit, pentru ca influenţa zgomotului produs de utilaje, asupra obiectivelor învecinate să fie cât mai redusă;

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

**Protecţia solului**

- pământul rezultat din săparea șanțului va fi depozitat provizoriu și apoi refolosit la reumplere;

* după încheierea lucrărilor se va face curăţarea terenului de materialele şi deşeurile rezultate în urma lucrărilor de construcţie;
* în cazul producerii unor poluări accidentale, se vor lua toate măsurile de prevenire şi de combatere a poluărilor accidentale;
* vor fi evitate lucrări care pot duce la degradări ale reţelelor supraterane sau subterane existente în zonă;
* prin lucrările propuse nu sunt necesare tăieri de arbori;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, OUG nr.92/2021 privind regimul deşeurilor, cu modificările și completărilor ulterioare;***

* deşeurile menajere se vor colecta în europubelă şi se vor preda serviciului de salubritate;
* constructorul este obligat să nu depoziteze în zonă deşeurile rezultate din execuţia lucrării, pământ, pietriş, etc.;
* deşeurile reciclabile rezultate se vor colecta prin grija executantului lucrării, la locul de producere, selectiv pe categorii şi se vor valorifica prin societăţi autorizate în colectarea şi valorificarea acestora;
  + constructorul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora;
* spaţiile verzi afectate de amplasamentul conductei şi branşamentului de gaze naturale se va reface şi se va aduce la starea iniţială;
* la finalizarea lucrărilor de construcţii se vor executa lucrări de refacere a solului şi a vegetaţiei aferente, care să se încadreze în aspectul zonei, se va curăţa amplasamentul de toate tipurile de deşeuri generate pe perioada realizări proiectului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată a şantierului vor fi supravegheate:

* buna funcţionare a utilajelor;
* monitorizarea cantităţilor de deşeuri generate;
* refacerea la sfârşitul lucrărilor a zonelor afectate şi aducerea la starea iniţială a terenului afectat de lucrări;
* se vor lua toate măsurile pentru evitarea poluărilor accidentale, iar în cazul producerii unor astfel de incidente, se va acţiona imediat pentru a stopa, controla, izola, elimina poluarea;

***Proiectul propus nu necesită parcurgerea celorlalte etape ale procedurilor de evaluare a impactului asupra mediului.***

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Maria MORCOAȘE**

**Șef Serviciu A.A.A.**, **Întocmit,**

**Florian STĂNCESCU consilier AAA**

**Grațiela CIOCOIU- BUNILĂ**

**Întocmit, Șef Serviciu C.F.M., consilier CFM,**

**Laura Gabriela BRICEAG Nicoleta VLĂDESCU**